Mobiltelefon és mobilinternet szolgáltatás kérdőív – Kvalitatív kérdések

|  |  |  |
| --- | --- | --- |
|  | **Adatszolgáltató kódja** |  |
|  | **Kitöltés dátuma** |  |

**Kvalitatív kérdések**

*Hálózati infrastruktúra*

1. Adja meg hálózati topológiájának vázlatát a 2014. év végi állapot, továbbá a kitöltés időpontja szerinti állapotoknak megfelelően, feltüntetve a főbb hálózati csomópontok (MSC-k, MGW-k, SGSN-ek, GGSN-ek, S-GW, P-GW stb.) helyét (település), az ezeket összekötő hálózat kapacitását, valamint a külső hálózatokhoz való kapcsolódás helyét (település mindkét oldalon), kapacitását és az ellenoldal megnevezését (pl. Magyar Telekom).

*Hálózatfejlesztési tervek*

1. Tervei szerint 2015, 2016, 2017 végére milyen lakossági, ill. földrajzi lefedettséget valósít meg UMTS hálózattal?
2. Tervei szerint 2015, 2016, 2017 végére milyen lakossági, ill. földrajzi lefedettséget valósít meg LTE hálózattal?

*Hálózati megállapodások*

1. Van-e MNO versenytársai felé infrastruktúra-megosztási igénye?
	1. Helymegosztásra. Ha igen:
* nevesítse és
* ismertesse az igénybejelentés körülményeit és eredményét.
	1. Forgalom-irányításra (kapcsolás) és- átvitelre (bérelt vonal). Ha igen:
* nevesítse és
* ismertesse az igénybejelentés körülményeit és eredményét.
	1. Rádiós hálózat közös használatára. Ha igen:
* nevesítse és
* ismertesse az igénybejelentés körülményeit és eredményét.
1. Igényelt-e Öntől MNO versenytársa vagy a piacra belépni szándékozó MNO vállalkozás 2014. január elseje óta infrastruktúra-megosztást?
	1. Helymegosztásra. Ha igen:
* nevesítse és
* ismertesse az igénybejelentés körülményeit és eredményét.
	1. Forgalom-irányításra (kapcsolás) és- átvitelre (bérelt vonal). Ha igen:
* nevesítse és
* ismertesse az igénybejelentés körülményeit és eredményét.
	1. Rádiós hálózat közös használatára. Ha igen:
* nevesítse és
* ismertesse az igénybejelentés körülményeit és eredményét.
1. Alkalmaz, illetve tervez-e olyan nagykereskedelmi díjelszámolást a beszéd hívásvégződtetésben az elkövetkező három évben, melyben az elszámolási egység nem Ft/percben (hanem pl. adatmennyiségben) volna meghatározott? Ha igen
	* milyen formában,
	* mikortól,
	* mely összekapcsolási partnerével?
2. Amennyiben a hálózata MVNO vállalkozást is kiszolgál, kérjük:
	* nevesítse az MVNO vállalkozást
	* ismertesse az MVNO vállalkozás számára nyújtott forgalmi és kiegészítő szolgáltatásokat,
	* mutassa be a kettejük közötti elszámolás elveit és szolgáltatásonként az alkalmazott díjakat

(több MVNO-megállapodás esetén valamennyi megállapodást külön mutasson be a fentieknek megfelelően)

1. Megkereste-e Önt versenytársa vagy a piacra belépni szándékozó vállalkozás 2014. január elseje óta MVNO létrehozásának szándékával (a hálózatában jelenleg működő MVNO vállalkozásokon kívül)? Ha igen:
	* nevesítse és
	* ismertesse a tárgyalások főbb jellemzőit (időpont, az ajánlat jellege, a tárgyalások időtartama stb.) és előrehaladását, sikeres tárgyalások esetén a várható indulást.
2. Kérjük, sorolja fel a tartalomszolgáltatókkal meglevő szerződéseit és ismertesse ezek tipikus tartalmi vonásait. A szerződések között jelölje meg azokat, amelyek kizárólagosságot biztosítanak Magyarországon az Ön mobil cége számára. Kérjük, külön jelezze, hogy ezek közül melyek azok a szerződések, ahol a tartalom előfizetőhöz való eljuttatása kizárólag szélessávú hozzáférés esetén valósítható meg.
3. Van-e kizárólagos szerződése bármilyen távközlési hálózati szolgáltatóval? Ha igen, kérem, részletezze!

*Előfizetőkkel kapcsolatos kérdések*

1. Kérjük, részletezze, hogyan különbözteti meg az egyéni és az üzleti előfizetőket.
2. Alkalmaz-e SIM-zárat (vagy ezzel egyenértékű megoldást) az eladott készülékeknél? Ha igen,
	* Mikor, milyen feltétellel?
	* Hány %-a ilyen a készülékeknek?
		+ post-paid
		+ pre-paid
	* Mennyi a zár tipikus időtartama?
	* Tájékoztatja-e előfizetőit a zárfeloldási lehetőségéről? Hogyan?
	* A zár feloldására
		+ mi az eljárás
		+ mennyi ideig tart átlagosan és
		+ mennyi a folyamathoz köthető teljes átlagos előfizetői költség?
3. Az előfizetők adatforgalmát priorizálják-e vagy szűrik-e valamilyen jellemző alapján (a saját hálózatukon történő továbbítás szempontjából)? Ha igen, mi ez a jellemző és mi a célja a priorizálásnak, illetve szűrésnek?
4. Tapasztalataik szerint az előfizetők többsége a helyhez kötött szélessávú internet szolgáltatáshoz képest kiegészítő, vagy helyettesítő szolgáltatásként használja az Önök szolgáltatását? Önök szerint mik a helyettesítés feltételei és mikorra következhet be?
5. Tapasztalataik szerint az előfizetők többsége az Önök mobilinternet szolgáltatását mozgásban, nomadikusan, vagy helyhez kötötten használja? Önök szerint ezen felhasználási módok aránya a forgalomra vetítve hogyan alakult az elmúlt időszakban?
6. Tervezi-e VoIP alapú hangszolgáltatások indítását? Ha igen, kérjük ismertesse a szolgáltatás műszaki tartamát.
7. Tapasztalataik szerint az előfizetők hány %-a használja aktívan a szélessávú hozzáférésen alapuló hangszolgáltatásokat (pl. Skype, Viber)? Ez hozzávetőleg mekkora forgalommennyiséget jelent (perc)? Becslése szerint mekkora az a hangforgalom mennyiség (perc), ami az ilyen jellegű szolgáltatások miatt kiesik?
8. Ki számít az Ön cégénél nagyfogyasztónak?
9. A nagyfogyasztókra vonatkozó mennyiségi és/vagy egyéb jellemzők, követelmények valamint az ezekhez köthető kedvezmények nyilvánosak és bárki számára azonos feltételekkel elérhetőek? Ha igen, kérem, adja meg ezek elérhetőségét!
10. Milyen tipikus kedvezményt kaptak a nagyfogyasztók 2014-ben?
11. Mekkora a kedvezmények átlagos mértéke a 10 legnagyobb fogyasztójára?
12. Kérjük, hogy 2015 végére, valamint 2016 végére vonatkozóan becsüljék meg, hogy az előfizetőik hány %-a használja, illetve fogja használni a következő típusú készülékeket (a 4G képes készülékeket a 3G képes készülékek között is vegye figyelembe):

|  |  |  |  |
| --- | --- | --- | --- |
|  |  | 3G képes (%) | 4G képes (%) |
| Okostelefon | 2015 (becslés) |  |  |
| 2016 (becslés) |  |  |
| Adatkártya/kulcs/modem | 2015 (becslés) |  |  |
| 2016 (becslés) |  |  |
| Tablet | 2015 (becslés) |  |  |
| 2016 (becslés) |  |  |